CELEX: 62020TN0601
Language: et
Date: 2020-09-29 00:00:00
Title: Kohtuasi T-601/20: 29. septembril 2020 esitatud hagi – Tirrenia di navigazione versus komisjon

9.11.2020   
            
            
               ET
            
            
               Euroopa Liidu Teataja
            
            
               C 378/46
            
         
      29. septembril 2020 esitatud hagi – Tirrenia di navigazione versus komisjon
      (Kohtuasi T-601/20)
      (2020/C 378/56)
      Kohtumenetluse keel: itaalia
      
         Pooled
      
      
         Hageja: Tirrenia di navigazione SpA (Rooma, Itaalia) (esindajad: advokaadid B. Nascimbene ja F. Rossi Dal Pozzo)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsuse artikli 1 lõige 3;
               
            
                  —
               
               
                  teise võimalusena tühistada otsuse artikkel 2, millega kohustatakse väidetav abi viivitamatult ja tõhusalt tagasi nõudma;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Käesoleva hagiga palutakse tühistada komisjoni 2. märtsi 2020. aasta otsus C(2020) 1108 riigiabi C 64/99 (ex NN 68/99) kohta, mida Itaalia rakendas mereveoettevõtjatele Adriatica, Caremar, Siremar, Saremar ja Toremar (Tirrenia kontsern), seoses sellega, et otsuse artikli 1 lõikes 3 tunnistatakse siseturuga kokkusobimatuks ja õigusvastaseks abi, mis anti Adriaticale vahemikus 1992. aasta jaanuarist kuni 1994. aasta juulini seoses Brindisi/Korfu/Igoumenitsa/Pátra ühendusega, ja et otsuse artikli 2 kohustatakse Itaaliat abi selle saajalt tagasi nõudma.
      Hagi põhjenduseks esitab hageja kolm väidet.
      
                  1.
               
               
                  Esimene väide käsitleb menetlusnormide rikkumist seoses õigusvastaseks ja kokkusobimatuks tunnistatud abi tagasi nõudmise aegumise tähtajaga.
                  
                              —
                           
                           
                              Sellega seoses väidab hageja, et komisjon on oma otsusega rikkunud nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artiklit 17, mille kohaselt on komisjonil õigus abi tagasi nõuda kümne aasta jooksul. Hageja väidab, et see tähtaeg on siin ületatud.
                           
                        
            
                  2.
               
               
                  Teine väide, et riigiabialaseid õigusnorme on vääralt kohaldatud; et abi on ekslikult kvalifitseeritud uueks abiks, et otsus, millega abi tunnistatakse uueks ja kokkusobimatuks abiks, on ebaseaduslik; ja et on rikutud põhjendamiskohustust ja proportsionaalsuse põhimõtet.
                  
                              —
                           
                           
                              Sellega seoses väidab hageja, et komisjon on vääralt kvalifitseerinud Adriaticale antud hüvitise avaliku teenindamise kohustuse eest uueks abiks. Hageja sõnul kuulub Adriatica võetud avaliku teenindamise kohustuste rahastamine riigiabikorra alla, mis loodi 1936. aastal, ja et hilisemad muudatused selles korras ei muutnud selle korra tegelikku laadi ega teinud sellest uut abi.
                           
                        
                              —
                           
                           
                              Kostja on pealegi vääralt kvalifitseerinud Adriaticale antud hüvitise avaliku teenindamise kohustuse eest 1992. aasta jaanuarist kuni 1994. aasta juulini seoses Brindisi/Korfu/Igoumenitsa/Pátra ühendusega siseturuga kokkusobimatuks abiks. Kostja väidab, et Adriaticale antud abi kokkusobimatus tuleneb asjaolust, et viimane osales kõnealusel perioodil ärisõidukitele kohaldatavate hindade kehtestamise kokkuleppes samal Brindisi/Korfu/Igoumenitsa/Pátra liinil.
                           
                        
                              —
                           
                           
                              Hageja märgib seoses teise väitega, et kostja on rikkunud põhjendamiskohustust, mis on talle pandud ELTL artikli 296 lõikes 2 ja Euroopa Liidu põhiõiguste harta artikli 41 lõike 2 punktis c. Hageja sõnul on vaidlustatud otsust seega puudulikult põhjendatud, mis takistab Üldkohtul selle õiguspärasust kontrollida.
                           
                        
                              —
                           
                           
                              Hageja väidab samuti, et on rikutud proportsionaalsuse põhimõtet.
                           
                        
            
                  3.
               
               
                  Kolmas väide, et on rikutud õiguskindluse ja hea halduse põhimõtteid seoses menetluse kestusega, ja mis käsitleb siinese asjas õiguspärase ootuse kaitse põhimõtte asjakohasust.
                  
                              —
                           
                           
                              Hageja väidab sellega seoses, et vaidlustatud otsuse vastu võtmiseni viinud menetlus kestis tervikuna ülemäära kaua ja et seega rikuti õiguskindluse ja hea halduse põhimõtteid. Lisaks viis menetluse kestus hageja järelduseni, et teda puudutavaid meetmeid ei tunnistata uueks ja kokkusobimatuks abiks. Seetõttu väidab hageja, et kostja ei saanud kehtestada abi tagastamist, kuna see rikub liidu õiguse ühte üldpõhimõtet.